
PARLAMENTUL ROMÂNIEI

CAMERA DEPUTAŢILOR

COMISIA PENTRU  ÎNVĂŢĂMÂNT,


     ŞTIINŢĂ, TINERET ŞI SPORT

                   


                                                                               BUCUREŞTI: 4 iunie 1999

Nr.246/XVIII/9





RAPORT

asupra proiectului de Lege pentru aprobarea Ordonanţei de urgenţă a Guvernului nr.61/1999 privind modul de suportare a cheltuielilor pentru organizarea şi desfăşurarea în anul 1999 a examenelor din învăţământul preuniversitar

În urma examinării proiectului de Lege pentru aprobarea Ordonanţei de urgenţă a Guvernului nr.61/1999 privind modul de suportare a cheltuielilor pentru organizarea şi desfăşurarea în anul 1999 a examenelor din învăţământul preuniversitar, în şedinţa din 2 iunie 1999, propunem ca acesta să fie supus spre dezbatere şi adoptare cu următoarele amendamente:

	Nr.

crt.
	Textul iniţial
	Text adoptat de comisie
	Motivare

	1.
	Titlul legii: Lege pentru aprobarea Ordonanţei de Ugenţă nr.61/1999 privind modul de suportare a cheltuielilor pentru organizarea şi desfăşurarea în anul 1999 a examenelor din învăţământul preuniversitar.
	Titlul legii: Lege pentru aprobarea Ordonanţei de Ugenţă nr.61/1999  privind stabilirea surselor de finanţare a cheltuielilor ocazionate de organizarea şi desfăşurarea examenelor în unităţile de învăţământ preuniversitar din subordinea Ministerului Educaţiei Naţionale.
	

	2.
	Articol unic: Se aprobă Ordonanţa de Urgenţă nr.61/1999 privind modul de suportare a cheltuielilor pentru organizarea şi desfăşurarea în anul 1999 a examenelor din învăţământul preuniversitar.
	Articol unic: Se aprobă Ordonanţa de Urgenţă nr.61/1999 privind stabilirea surselor de finanţare a cheltuielilor ocazionate de organizarea şi desfăşurarea examenelor în unităţile de învăţământ preuniversitar din subordinea Ministerului Educaţiei Naţionale.
	

	3.
	Art.1. În anul 1999 examenele naţionale de Capacitate şi Bacalaureat sunt organizate după noile standarde stabilite de către Ministerul Educaţiei Naţionale, iar cheltuielile ocazionate de desfăşurarea acestora în unităţile de învăţământ preuniversitar din subordine se finanţează din alocaţii de la bugetul de stat, intrări de credite externe şi taxe, după cum urmează:

a) cheltuielile de personal pentru cadrele didactice care participă la desfăşurarea examenelor, se suportă din alocaţiile de la bugetul de stat prevăzute în bugetul Ministerului Educaţiei Naţionale.

b) transportul elevilor din localităţile rurale la centrele  organizatoare ale examenului de Capacitate, transportul cadrelor didactice participante la desfăşurarea examenelor şi cazarea acestora acolo unde se impune, materialele consumabile, cheltuielile de transmitere a subiectelor de examen prin radio şi televiziune şi alte cheltuieli necesare se finanţează din intrări de credite externe în cadrul Proiectului de Reformă a Învăţământului Preuniversitar, potrivit Acordului de împrumut între Guvernul României şi Banca Internaţională pentru Reconstrucţie şi Dezvoltare;

c) cheltuielile necesare pentru tipărirea certificatelor de absolvire, a diplomelor de absolvire şi, după caz a atestatelor, se acoperă din tarife percepute de la absolvenţi. Nivelul tarifelor se stabileşte de către inspectoratele şcolare judeţene şi respectiv de către inspectoratul şcolar al municipiului Bucureşti şi nu pot depăşi cheltuielile ocazionate de tipărirea acestora.
	Art.1. În anul 1999, examenele naţionale de Capacitate şi Bacalaureat sunt organizate după noile standarde stabilite de către Ministerul Educaţiei Naţionale, iar cheltuielile ocazionate de organizarea acestora în unităţile de învăţământ preuniversitar din subordine se finanţează din alocaţii de la bugetul de stat, credite externe şi taxe:
a) cheltuielile de personal pentru cadrele didactice care participă la desfăşurarea examenelor, se suportă din alocaţiile de la bugetul de stat prevăzute în bugetul Ministerului Educaţiei Naţionale;

b) transportul elevilor din localităţile rurale la centrele  organizatoare ale examenului de Capacitate, transportul cadrelor didactice participante la desfăşurarea examenelor şi cazarea acestora acolo unde se impune, materialele consumabile, cheltuielile de transmitere a subiectelor de examen prin radio şi televiziune şi alte cheltuieli necesare se finanţează din credite externe în cadrul Proiectului de Reformă a Învăţământului Preuniversitar, potrivit Acordului de împrumut între Guvernul României şi Banca Internaţională pentru Reconstrucţie şi Dezvoltare;

c) cheltuielile necesare pentru tipărirea certificatelor de absolvire, a diplomelor de absolvire şi, după caz, a atestatelor, se acoperă din tarife percepute de la absolvenţi. Nivelul tarifelor se stabileşte de către inspectoratele şcolare judeţene şi, respectiv, de către inspectoratul şcolar al municipiului Bucureşti şi nu pot depăşi cheltuielile ocazionate de tipărirea acestora.


	

	4.
	Art.2. Cheltuielile ocazionate de desfăşurarea examenelor de admitere sau alte examene ale elevilor în învăţământul preuniversitar se suportă din alocaţii de la bugetele locale, venituri proprii ale unităţilor de învăţământ preuniversitar şi din taxe percepute de la candidaţi. Nivelul taxelor se va stabili de către fiecare unitate şcolară şi nu poate depăşi nivelul cheltuielilor medii stabilite pentru organizarea acestora.
	Art.2. Cheltuielile ocazionate de organizarea şi desfăşurarea examenelor de admitere sau alte examene ale elevilor în învăţământul preuniversitar se suportă din alocaţii de la bugetele locale, venituri proprii ale unităţilor de învăţământ preuniversitar şi din taxele percepute de la candidaţi. Nivelul taxelor se va stabili de către fiecare unitate şcolară şi nu poate depăşi nivelul cheltuielilor medii stabilite pentru organizarea acestora.
	


       PREŞEDINTE




SECRETAR

        Prof.univ.dr.ing.Anghel Stanciu

       Prof.univ.dr.Alexandru Ionescu

      Expert

Gheorghe Constantin

